অয়ন আজ প্রচন্ড রেগে রয়েছে। টিভিতে ক্রিকেট খেলা দেখাচ্ছে কিন্তু সে দেখতে পাচ্ছে না। বাবা বলেছেন এক সপ্তাহ বাদে যখন পরীক্ষা তখন একদম টিভি দেখে চলবে না! বলে বাড়ির টিভি অফ করে দিয়ে বাবা যেন কোথায় বেরিয়ে গেছেন। কিন্তু বেরিয়ে গেলেও কোন লাভ হবে না, একবার যখন বলে দিয়েছেন টিভি দেখা চলবে না তখনই হয়ে গেছে! এখন আর মাকে ধরে সাধাসাধি করলেও কিছু হবে না। অয়ন মনের দুঃখে কিছুক্ষণ বসে পড়ার ভান করল কিন্তু কিছুতেই পড়ায় মন বসছে না। বাবার জন্মদিনের জন্যে একটা কার্ড বানিয়েছিল সে, তাতে লিখেছিল ‘বেস্ট ফাদার ইন দয়া ওয়ার্ল্ড’। রাগের চোটে সেই কার্ডটাকে বার করে কালো কালি দিয়ে বেস্ট কথাটা কেটে দিল অয়ন।